- Hindi News
- National
- आईजीआई एयरपोर्ट से मलेशियाई नागरिक को 66.92 लाख रुपए के सोने के साथ पकड़़ा
आईजीआई एयरपोर्ट से मलेशियाई नागरिक को 66.92 लाख रुपए के सोने के साथ पकड़़ा
नई दिल्ली | कस्टमप्रिवेंटिव विंग ने तस्करी की कोशिश को नाकाम करते हुए इंदिरा गांधी अंतरराष्ट्रीय एयरपोर्ट से एक मलेशियाई नागरिक को गिरफ्तार किया है। आईजीआई एयरपोर्ट के कस्टम आयुक्त संजय मंगल के अनुसार आरोपी तस्कर जेट एयरवेज की सिंगापुर से आने वाली फ्लाइट 9डब्ल्यू-017 से आईजीआई एयरपोर्ट पहुंचा था। ग्रीन चैनल पर आरोपी के सामान की तलाशी लेने पर उसके कब्जे से एक-एक किलो के दो गोल्ड बार और 100-100 ग्राम के चार गोल्ड बार बरामद किए गए। जिनका कुल भार करीब 2400 ग्राम था। बरामद किए गए सोने की कीमत 66 लाख 92 हजार 955 रुपए आंकी गई है। कस्टम प्रिवेंटिव ने कस्टम एक्ट की धारा 104 के तहत बरामद किया गया सोना जब्त कर लिया है।
tgl_Latn sot_Latn hin_Deva hin_Deva hin_Deva